38 schôdza NR SR - 2.deň - B. popoludní
Dátum: 2018-11-28
Poslanec: Uhrík, Milan (ĽS Naše Slovensko)
Druh vystúpenia: Vystúpenie v rozprave

45. Milé pani kolegyne, vážení páni kolegovia, pán predsedajúci, tá rozprava o Marrákešskej deklarácii sa naozaj ťahá už dosť dlho, bolo tu povedané množstvo, množstvo vecných argumentov, či už zo strany vládnej koalície, zo strany SNS, zo strany SMER-u, zo strany MOST - HÍD som nepočul nič, ale najmä z opozičných strán, z Ľudovej strany Naše Slovensko, zo strany Borisa Kollára a dokonca nejaké hlasy zazneli aj zo Slobody a Solidarita. Bolo tu povedané toho, toho veľa, boli tu povedané vecné argumenty, napriek tomu sa našli poslanci, ktorí tu proste nesedia, zase tu nie sú, pani Zimenová a pán Dostál, ktorí, pán, pardon, pán Dostál, pardon, pán, pán Budaj, ktorý, ktorý sa tu mihne na dve minúty, porozprávajú o tom, že táto debata nie je vôbec vecná a vôbec konštruktívna, celé to zmetú zo stola a povedia, že treba o tom rokovať neviem dokedy, neviem ako, skrátka odborne, verejne, do nevidím. V tejto debate sme boli svedkami mnohých takých chvíľ politických piruet a rôznych kotrmelcov, ktorých sme tu mali možnosť vidieť, niektoré sme videli zo strany SMER-u, keď vystúpil pán poslanec Blaha a tvrdil, že strana SMER je konzistentne, to slovo konzistentne idem zdôrazniť, proti, proti imigrácii, pričom to, ako konzistentne vystupujú proti imigrácii, svedčí o tom, ako hlasovali za kvóty pre emigrantov v Európskom parlamente, kde hlasovali smeráci za, a až potom, keď sa zniesla verejná kritika, tak svoje hlasovanie zmenili. Kaliňák, keď bol minister vnútra, dal 2,8 mil. eur na dotácie pre imigrantov v Gabčíkove. Kúpilo sa im za to športové pomôcky, modlitebne a dokonca aj muzikoterapia na prekonanie na prekonanie traumy z náročnej cesty do Európy. Mali prijať 250 imigrantov do Humenného, len vďaka aj našim protestom a verejnému tlaku nakoniec týchto imigrantov neprijali, ale zistili sme, že, toto prijatie sa plánuje v budúcnosti. Pri Marrákeši, pri Marrákeši boli ticho, a až pokiaľ opäť sa nevzniesla verejná kritika, ich minister Lajčák, bol to smerácky minister Lajčák, ktorý pripravoval tento pakt, ktorý sa podeň podpísal ako signatár, čo je, mimochodom, tiež jedna z otázok, či to už vôbec nie je z nejakého uhla pohľadu aj záväzné aj pre Slovenskú republiku, keď sa pod to podpísal ako jeden z hlavných, hlavných spolutvorcov, tak pokiaľ nebola vznesená verejná kritika, tak boli ticho, ale až keď sa ozvali ľudia a keď sa ozvali sociálne siete, tak potom zrazu urobili politický zvrat, obrat a postavili sa proti zmluve v Marrákeši. A teraz už špekulujú, či tam vôbec do toho niekoho pošleme alebo či teda nepošleme. Keby nebol pán Lajčák ich minister, tak to, tak to pochopím, ale tým, že Lajčák je minister za stranu SMER, tak je to absolútna schizofrénia. Dobre, to je vládna koalícia. Potom je tu opozícia, strana SaS. Tam pán poslanec Klus, ktorý ešte nedávno vystupoval ako hovorca Islamskej nadácie na Slovensku tuto na tomto mieste, teraz vystúpil, že on je v podstate odporca imigrácie, a po ňom vystúpil pán poslanec Dostál, a po ňom zase z OĽANO vystúpil Budaj, ktorý povedali presne naopak, že schvaľujú imigráciu. A ja sa pýtam, že akú garanciu konzistentnosti názorov dokážu takéto strany voličovi, ľuďom na Slovensku ponúknuť, ak sú v ich stranách takéto zásadné politické rozpory. Ako volič má takéto veci vnímať? Má teraz tŕpnuť, že či bude po nasledujúcich voľbách v strane SaS viac dostálov alebo viac klusov, či bude proimigračné, alebo protimigračná, alebo či bude v OĽANO viac matovičovcov, alebo viac nejakých iných ľudí. Ako vlastne, akú vlastnú politiku títo ľudia budú raziť? Ale musím sa dotknúť ďalších obhajcov, obhajcov Marrákešského dohovoru. Keď ste si všimli, všetci ľudia, ktorí to tu obhajujú aj v pléne Národnej rady, ale aj mimo neho, sú liberáli. Zásadne liberáli, či už takí, alebo onakí. Liberáli zo SMER-u, to liberálne krídlo na čele s Lajčákom, liberáli z OĽANO, liberáli so Slobody a Solidarita a liberáli z Progresívneho Slovenska. (Reakcia z pléna.) No, nezabudol som na vás, pán Poliačik. Strany Progresívne Slovensko, musím sa ich dotknúť, pretože už tu majú zástupcu, čiže, čiže treba im venovať náležitú pozornosť. Progresívne Slovensko, strana, ktorá je, ktorá je evidentne financovaná spolu s Denníkom N oligarchami z Esetu, v ktorej sú dokonca aj personálne prepojení s vlastnými médiami, ktorí sú financovaní zo zahraničných ambasád, ktorí presadzujú, liberáli, ktorí presadzujú rozklad tradičnej rodiny, LGBTI, svadby homosexuálov, adopcie detí pre homosexuálov, dokonca aj niektorí aj pre pedofilov, ktorí presadzujú divokú privatizáciu najmä zdravotníctva, nemocníc, čo znamená, že človek, ktorý sa má dobre ako podnikatelia, ktorí za nimi stoja, budú mať zdravotnú starostlivosť, a kto nemá zarobené milióny, tak, tak zomrie doma už aj na chrípku. Strany Liberálne Slovensko, ktorá podporuje nekontrolovanú a nelegálnu imigráciu a v ktorej predstavenstve sedí aj pani Irena Bihariová, Cigánka, zhodou okolností... (Reakcia z pléna.) Nechajte ma dohovoriť. (Prerušenie vystúpenia predsedajúcim.) Glváč, Martin, podpredseda NR SR 46. Pán poslanec Poliačik, poprosím vás o kľud v sále. Uhrík, Milan, poslanec NR SR 47. Irena Bihariová. (Reakcia z pléna a prerušenie vystúpenia predsedajúcim.) Glváč, Martin, podpredseda NR SR 48. Vám nikto neskákal... Pán poslanec Poliačik! Pán poslanec Poliačik, upozorňujem vás, aby ste sa ukľudnili. Uhrík, Milan, poslanec NR SR 49. Pán poslanec, neškriekajte, prihláste sa s faktickou. (Reakcia z pléna.) Irena Bihariová, Cigánka, ktorá bola predsedníčka Ľudí proti rasizmu, to znamená mimovládnej organizácie, ktorá sa tvárila, že bojuje proti rasizmu, ale boli to prví, oni prví delili ľudí podľa farby pleti, pretože ak ste boli Róm alebo Cigán, alebo ako to chcete nazvať, tak vtedy vám pomohli. Ale pokiaľ, ale pokiaľ ste mali nesprávnu farbu pleti, tak vtedy sa o vás nezaujímali, pretože v ich pohľade je rasizmus, boj proti rasizmu len ako boj proti bielym. A to nehovorím o tom, akými, z akých peňazí bola táto žena platená. A všetci vieme, všetci si pamätáme na tú príhodu, keď jej policajt odmietol podať ruku a ona so svojou, so svojím mimovládnym besnením dosiahla to, že tento chudák policajt bol nakoniec vyhodený z práce kvôli tomu, že nepodal ruku, čo vôbec nie je povinný podať nejakú ruku. Strana Liberálne Slovensko takisto je prepojená na, na klan Lunterovcov v Banskobystrickom samosprávnom kraji, ktorý, ktorý, viete veľmi dobre, ako sa zachoval, nechcem sa ich veľmi dotýkať, pretože to s týmto paktom naozaj veľa nesúvisí, ale spomeniem aspoň tu dve-tri veci, ako si zvyšovali platy, ako si odliali 1,5 mil. do neziskovky, jedna z prvých vecí, čo spravili, ako prenajali 700-tisícový majetok za euro a... (Prerušenie vystúpenia predsedajúcim.) Glváč, Martin, podpredseda NR SR 50. Pán poslanec, poprosím vás, aby ste hovorili k veci. Uhrík, Milan, poslanec NR SR 51. Áno, len hovorím o tých liberáloch... (Prerušenie vystúpenia predsedajúcim.) Glváč, Martin, podpredseda NR SR 52. K prerokovávanej veci. Uhrík, Milan, poslanec NR SR 53. Áno, ideme k tomu. Hovorím o tom, že, že ľudia, ktorí podporujú tento pakt, globálny pakt, Marrákešský pakt, sú morálnym dnom spoločnosti, ľudia, ktorí keď rozprávajú o tom, že tu nie je nejaká vecná debata, tak oni prví nemajú vecné argumenty. Ja tu môžem porozprávať za tie dve minúty s nejakými vecami, o nejakých veciach, ktorými mi v tomto pakte nesúhlasíme, budú to vecné veci, ale zatiaľ som nepočul ani jeden vecný argument od obhajcov tohto paktu. Mne napríklad na tom pakte vadí to, že pomoc imigrantom nesmie byť považovaná za nelegálnu, čo je úplne vydláždená cesta pre pašerákov imigrantov, dokonca legalizácia pašerákov imigrantov. Štáty nesmú, štáty sa majú vyhýbať zadržiavaniu imigrantov, to znamená, že ich majú nechať voľne behať, aby si, aby si išli, kam chceli. Musia - a toto je veľmi zaujímavé - štáty, ktoré sa prihlásia k tomuto paktu, protokolu, sa zaväzujú organizovať komplexné prípravné programy pre imigrantov ešte pred ich vycestovaním, doslova je tam napísané, že by sa mali zriadiť nejaké ambasády na území napríklad afrických krajín, kde by malo byť tým domorodým černochom vysvetlené v ich rodnom jazyku, ako sa legálnym a bezpečným spôsobom dostať do Európy. To znamená, že keby prišlo na realizáciu, znamená to v praxi to, že slovenské, slovenská nejaká ambasáda a slovenské ministerstvo zahraničných vecí by v Afrike vysvetľovalo Afričanom, ako sa majú do Európy čo najľahšie a bezpečne dostať. Takisto sa v tom záväzku, v tom Marrákešskom protokole hovorí o záväzku propagovať médiá, ktoré imigráciu podporujú, a pokračovať v..., alebo teda sprísniť postihy voči ľuďom, voči organizáciám, politickým stranám, komukoľvek, kto kritizuje aj nelegálnu imigráciu. Vyslovená, vyslovená snaha o cenzurovanie verejnej diskusie, to znamená, že ak ste propagátor imigrácie, tak dostanete nejakú štátnu podporu a požehnanie, pokiaľ ste odporca imigrácie, tak v spolupráci s OSN budete perzekvovaný, prenasledovaný a na záver umlčiavaný. Čiže z tohto dôvodu, z tohto dôvodu my, a to poviem rovno, vítame tento návrh uznesenia, ktoré predložila Slovenská národná strana. Nebojím sa o priznať, tak ako sme ochotní kritizovať, tak sme ochotní aj uznať, že niečo je správne, vítame to, len vidíme tam jeden drobný nedostatok v tom, že v tom dodatku, v tom uznesení chýba, chýba explicitné definovanie toho, že zo Slovenska nesmie na tú konferenciu nikto odísť, aby náhodou sa nestalo, že nejakým, nejakým, či už neformálnym, alebo formálnym spôsobom sa Slovensko k tejto deklarácii zaviaže. Preto my máme pripravený spolu s kolegami jeden pozmeňovací návrh, ktorý sme už aj odovzdali v písomnej podobe a ktorý by som rád teda predniesol, ak dovolíte, by som ho prečítal, len zabudol som si ho na stole. (Rečník odišiel po pozmeňovací návrh a následne sa vrátil k rečníckemu pultu.) Čiže predkladám pozmeňujúci návrh poslancov Mariana Kotlebu, Milana Uhríka, Rastislava Schlosára a Martina Beluského k návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k dokumentu OSN Globálny pakt o bezpečnej, riadenej a legálnej migrácii (tlač 1233). V našom pozmeňovacom návrhu meníme bod B, ktorý znie, citujem: „B. Národná rada Slovenskej republiky žiada vládu Slovenskej republiky, aby zaujala nesúhlasné stanovisko ku Globálnemu paktu o bezpečnej, riadenej a legálnej migrácii v podobe konečného návrhu z 11. júla 2018, ďalej aby nevyslala na stretnutie vlád a vysokých predstaviteľov, ktoré sa má v súvislosti s prijatím Globálneho paktu o bezpečnej, riadenej a legálnej migrácii uskutočniť v Maroku 10. a 11. decembra 2018, žiadneho zástupcu Slovenskej republiky a ďalej aby“ - to je z toho pôvodného - „vykonala príslušné opatrenia spojené so stiahnutím Slovenskej republiky z procesu prijímania Globálneho paktu o bezpečnej, riadenej a legálnej migrácii v podobe konečného návrhu z 11. júla 2018 a jeho neprijatí Slovenskou republikou na stretnutí vlád a vysokých predstaviteľov, ktoré sa má uskutočniť v Maroku 10. a 11. decembra 2018.“ Ďakujem. Hrnčiar, Andrej, podpredseda NR SR 54. Tri faktické poznámky. Nech sa páči, pán poslanec Mazurek